Forsvarsministerens Medalje uddeles en gang om året og tildeles personer, der har ydet en anerkendelsesværdig eller frygtløs indsats, og medaljen får bådfører Knud Andersen, bådmand Anders Christian Thomsen, bådmand Eric Andersen, bådmand Ulrich Korsgaard Thomsen og bådmand Nicolai Rimmer Olesen ved Kystredningstjenesten ved 3. Eskadre i Søværnet ”for mod og handlekraft”. De fem mænd fra kystredningstjeneste ydede en enestående og anerkendelsesværdig indsats i forbindelse med en redningsaktion tilbage i februar 2020, hvor de reddede en mor, der sammen med sit barn var gået ud på molen i Nørre Vorupør i Thisted. udviste ekstraordinært mod og handlekraft som frivillige redningsmænd ved, med risiko for eget liv og førlighed, at redde en mor og et barn, som var skyllet i vandet under en stærk storm ved molen i Nørre Vorupør. Fødselsdag ændrede sig Og for Anders Thomsen fra Vorupør blev dagen meget speciel, end han havde regnet med. For han havde fødselsdag og fyldte 51 år, men fødselsdagen endte langt fra som planlagt. Ved middagstid blev han nemlig kaldt ud til det, som blev til en meget dramatisk redningsaktion ved Nørre Vorupør Mole, da en 41-årig kvinde og hendes otteårige søn var blevet skyllet i vandet fra enden af molen. Anders Thomsen og hans kollega ankom til stedet, og de hoppede i deres redningsdragter og løb ud på molen. - Min kollega kom først og hoppede ned til drengen med det samme. Da jeg stod midt på molen kunne jeg mærke, at det var værre, end jeg havde troet, for alt var glat som brun sæbe. Bølge skyllede ham ned Anders Thomsen forsøgte at få fat i drengen, da der kom en bølge og skyllede ham ned fra molen, hvor han tilfældigvis landede på stenene tæt på moderen. I alt fire redningsmænd var nu ankommet til stedet. Nede på stenene fik Anders Thomsen fat i moderen. - Jeg kunne se, at de fik trukket drengen op på molen og ind på land. Så jeg kunne fortælle hende, at han var kommet op. Det blev hun meget lettet over, sagde han. På et tidspunkt lykkedes det ham at komme op på molen igen, men da han ville trække kvinden op, så tog endnu en bølge ham. Denne gang var han dog ikke så heldig, som han var første gang. Han landede på hovedet. Anders Thomsen blev efterfølgende kørt på sygehuset, hvor han kom i observation for hjernerystelse. Det var han dog sluppet for. Men han slap dog ikke helt uden skader. - Det er et mirakel, at alle kom godt fra det. Jeg blev skyllet ned to gange, og to af mine kolleger blev også skyllet ned, og vi har kun knubs. Det burde ikke kunne lade sig gøre. Vandet slår alt luften ud af en, og alting var helt glat, så man kunne ikke holde fast. Det er et mirakel, slår han fast. Nu får han sammen med de øvrige redningsmænd overrakt en medalje for sin indsats. Overrækkelsen finder sted ved et arrangement i Forsvarsministeriet mandag. En ceremoni der tidligere er blevet udskudt på grund af corona.

Opsummering:
Bådmand Anders Christian Thomsen er blandt de fem personer, som nu hædres af forsvarsministeren med Forsvarsministerens Medalje for at have udvist ekstraordinært mod og handlekraft som frivillige redningsmænd ved, med risiko for eget liv og førlighed, at redde en mor og et barn, som var skyllet i vandet under en stærk storm ved molen i Nørre Vorupør.